નિકોલના ન્યુ ઈન્ડિયા કોલોની વિસ્તારમાં અંકુર ટેનામેન્ટમાં વિવેક જીતેન્દ્રભાઈ પાટીલ (ઉ.વ.૨૪) રહેતો હતો. ગુરુવારે મોડી રાત્રે વિવેક અને તેનો મિત્ર ધર્મેન્દ્ર નિકોલના રસપાન પાર્ટી પ્લોટ પાસેથી બાઈક લઈને પસાર થઈ રહ્યા હતા ત્યારે અંકુર રો-હાઉસ ન્યૂ ઈન્ડિયા કોલોની ખાતે રહેતા ખેતાભાઈ લધુભાઈ ભરવાડ અને અન્ય બે શખસો આવ્યા હતા અને બે દિવસ અગાઉ ખેતાભાઈ સાથે થયેલી ઝઘડાની અદાવત રાખી વિવેકને લાકડીઓ વડે માર માર્યો હતો.